
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1215 


18 Σεπτεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση ορίων μονίμου καταφυγίου άγριας ζωής 
Τρίκορφου, Καλαβρούζας, Μακύνειας και Βλαχο- 
μάνδρας, Δήμων Χάλκειας, Αντιρρίου και Ναυπά- 
κτου, Νομού Αιτωλοακαρνανίας, Περιφέρειας Δυ¬ 


τικής Ελλάδας. 1 

Τ ροποποίηση ορίων μονίμου καταφυγίου άγριας ζωής 
στις θέσεις Ξεροβούνι και Πέρπιανη Δήμου Πλατά¬ 
νου, Νομού Αιτωλοακαρνανίας, Περιφέρειας Δυτι¬ 
κής Ελλάδας. 2 

Σύσταση Δημοτικού Νομικού Προσώπου στο Δήμο Ν. 
Καζαντζάκη Ν. Ηρακλείου με την επωνυμία «Δημο¬ 
τικός Οργανισμός Αθλητισμού Πολιτισμού και Νεο¬ 
λαίας Δήμου Ν. Καζαντζάκη. 3 

Σύσταση Νομικού προσώπου στο Δήμο Αρχανών Ν. 
Ηρακλείου με την επωνυμία «Δημοτικό Στάδιο Αρ¬ 
χανών Μαρκομιχελάκιο». 4 


ΑΠΟΦΑΣΕΙ Σ 

Αριθ. 1968 (1) 

Τροποποίηση ορίων μονίμου καταφυγίου άγριας ζωής 
Τρίκορφου, Καλαβρούζας, Μακύνειας και Βλαχομάν- 
δρας, Δήμων Χάλκειας, Αντιρρίου και Ναυπάκτου, Νο¬ 
μού Αιτωλοακαρνανίας, Περιφέρειας Δυτικής Ελλά¬ 
δας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του Ν.Δ. 86/69 «Περί Δασικού Κώδικος». 

2. Τις διατάξειςτου Ν.Δ. 996/71 «Περί αντικαταστάσεως 
και συμπληρώσεως διατάξεων τινών του Νομοθετικού 
διατάγματος 86/69 “Περί Δασικού Κώδικος” και κωδικο- 
ποιήσεως». 

3. Τις διατάξειςτου Ν. 177/75 «Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69». 


4. Το άρθρο 57, τροποποίηση και συμπλήρωση διατά¬ 
ξεων του Ν.Δ. 86/69 «Δασικός Κώδιξ» (ΦΕΚ 7/Α'), του 
Ν. 2637/98 «Σύσταση Οργανισμού Πιστοποίησης κ.λπ.», 
(ΦΕΚ 200/Α71996), με το οποίο τροποποιήθηκαν τα άρ¬ 
θρα 253 και 254του Ν.Δ. 86/69, όπως αυτά αντικαταστά- 
θηκαν από τα άρθρα 3 και 4 του Ν. 177/75 (ΦΕΚ205/Α'). 

5. Την αριθμ. 414 985/ 29.11.85 (ΦΕΚ 757/Β718.12.1985) 
κοινή απόφαση των υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθηκε με 
τις 366599/16.12.96 (ΦΕΚ 1188/Β /31.12.90) και 294283/ 
23.12.97 (ΦΕΚ 68/Β74.2.98), κοινές αποφάσεις των 
Υπουργών Εθνικής Οικονομίας και Γεωργίας. 

6. Την αριθ. 77851/1008/27.3.87 απόφαση του Υπ. 
Γεωργίας, ΦΕΚ 231/Β77.5.1987) για την ίδρυση μονίμου 
καταφυγίου θηραμάτων στις θέσεις «Τρίκορφο, Καλα- 
βρούζα, Μακύνεια και Βλαχομάνδρα» Δήμων Χάλκειας, 
Αντιρρίου και Ναυπάκτου, Νομού Αιτωλ/νιας. 

7. Την αριθμ. 89880/1506/31.3.2000 εγκύκλιο του Γενι¬ 
κού Διευθυντή Δασών και Φ.Π. περί «Καταφυγίων Άγριας 
Ζωής». 

8. Τις διατάξεις του Ν. 2218/94 (ΦΕΚ 90Α') Ίδρυση νο¬ 
μαρχιακής αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση κλπ., όπως αυτές συ¬ 
μπληρώθηκαν με τις διατάξεις του Ν. 2240/94 (ΦΕΚ 
153Α') «Συμπλήρωση διατάξεων για τη Νομαρχιακή αυ¬ 
τοδιοίκηση κ.λπ.». 

9. Τις διατάξειςτου Ν. 2503/97 (ΦΕΚ 107/Α) «Διοίκηση, 
Οργάνωση, Στελέχωση της Περιφέρειας κ.λπ.». 

10. Την αριθ. 186/98 (ΦΕΚ/727/Β/98) απόφαση Γενικού 
Γραμματέα Περιφέρειας Δυτικής Ελλάδος «Άσκηση 
αρμοδιοτήτων Γενικού Γ ραμματέα Περιφέρειας Δυτικής 
Ελλάδος επί θεμάτων ΔΑΣΙΚΩΝ και μεταβίβαση του δι¬ 
καιώματος υπογραφής σε Προϊσταμένους Υπηρεσιακών 
Μονάδων της Περιφέρειας». 

11. Την αριθ. 1793/10.7.2001 ΕΚΘΕΣΗ - ΕΙΣΗΓΗΣΗ ΤΗΣ 
Δασολόγου Μαγδαληνής Σχίζα, με την τελική πρόταση, 
για την ανάγκη τροποποίησης των ορίων του καταφυγίου 
άγριας ζωής στις θέσεις «Καλαβρούζα, Τρίκορφο, Μακύ- 
νεια, Βλαχομάνδρα» περιφέρειας Δήμων Χάλκειας, Αντιρ- 
ρίου και Ναυπάκτου, του Νομού Αιτωλοακαρνανίας της 
περιφέρειας μας, για τους λόγους που αναλυτικά αναφέ- 
ρονται σ’ αυτήν, αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Τροποποιούμε τα όρια του μονίμου καταφυγίου 
άγριας ζωής στις θέσεις Καλαβρούζα, Τρίκορφο, Μακύ- 
νεια και Βλαχομάνδρα, περιφέρειας Δήμων Χάλκειας, 
Αντιρρίου και Ναυπάκτου, του Νομού Αιτωλοακαρνανίας 
και αυξάνουμε την έκταση του κατά εμβαδόν 715 στρ. 
(Συνολικό εμβαδό 25.200 στρέμματα), το οποίο είναι απα¬ 
ραίτητο για τη διατροφή, διαχείμανση, αναπαραγωγή και 
τη διάσωση των ειδών της άγριας πανίδας και αυτοφυούς 
χλωρίδας που αποτελούν αντιπροσωπευτικό δείγμα τύ¬ 
που βιοτόπου, και για την επιβίωση αυτών. 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από τη Διεύθυνση Δασών 
1:50.000 σχεδιάγραμμα, που επισυνάπτεται στην παρού¬ 
σα, ορίζεται ως εξής: 

Αρχίζει από τη γέφυρα κοντά στη θέση «Μύλος Αμερα¬ 
ούς» και ακολουθεί την κοίτη του ρέματος Αμεραούς μέ¬ 
χρι που συναντά το ρέμα της «Χοχλαστής» το οποίο και 
ακολουθεί μέχρι την περίφραξη του εκτροφείου Βατάκι. 
Συνεχίζει δυτικά κατά μήκος της περίφραξης περνώντας 
από τις τοποθεσίες «Σπυριδολακούλα» και «Κουτσουπό- 
ραχη» μέχρι τη θέση «Δίστρατο ή Διάσελο». Εκεί συναντά 
το δασικό δρόμο «Αγραπιδόκαμπος - Παλιοπλάτανος - 
Κουτσοπόλακα», ακολουθεί αυτόν μέχριπου συναντά τον 
δασικό δρόμο «Αγκορτσούλα- Ροδιά - Χοχλαστή - Άγιος 
Αθανάσιος Βλαχομάνδρας» Από κει συνεχίζει νότια ακο¬ 
λουθώντας το δασικό δρόμο «Σχοινόλακα - Αγραπιδόκα- 
μπος», (πάνω από οικισμό Αγραπιδοκάμπου), μέχρι τη 
θέση «Κεφαλόβρυση», όπου συναντά τον δασικό δρόμο 
«Αγραπιδόκαμπος - Αγία Κυριακή». Ακολουθεί αυτόν μέ¬ 
χρι που συναντά το δασικό δρόμο «Ρίζας -Καλαβρού- 
ζας», τον οποίο και ακολουθεί μέχρι τη θέση « εικόνισμα 
Προφήτη Ηλία». Από κει κάμπτει Β.Α. και ακολουθεί το 
δασικό δρόμο περνώντας απάτη θέση «Λιβαδάκια Καλα- 
βρούζας», κάτω από το πυροφυλάκειο Τρίκορφου και 
ακολουθώντας το δασικό δρόμο «Πυροφυλάκειο -Ασφα- 
κόλακα -Τρίκορφο» μέχριτη θέση «Μεριές», κάμπτει Β.Δ. 
και σε νοητή γραμμή περνώντας από θέση «Μαραθόλα- 
κα» και κατά μήκος των βράχων (σάρες), κάτω από θέ¬ 
σεις «Μικρή Πεσούλα» και «Κουμασιά», φθάνει στη θέση 
«Παληόστανη». Από κει ακολουθεί τον παλαιό δασικό 
δρόμο «Τρίκορφο -Παληόστανη -Κωστέικα», μέχρι που 
συναντά το ρέμα «Κουτσουπόρεμα» και ακολουθώντας 
την κοίτη του ρέματος αυτού στα κατάντη, συναντά τον 
ποταμό Εύηνο. Συνεχίζει βόρεια, ακολουθεί την κοίτη 
του ποταμού Εύηνου, μέχρι τη συμβολή του ρέματος 
Αμεραούς. Του οποίου την κοίτη ακολουθεί και καταλή¬ 
γει στη Γέφυρα κοντά στο Μύλο Αμεραούς όπου και η 
αφετηρία. 


3. Εντός του καταφυγίου άγριας ζωής απαγορεύεται 
επ’ αόριστον η Θήρα κάθε θηράματος και κάθε είδους 
άγριας πανίδας, η σύλληψη κάθε είδους της άγριας πανί¬ 
δας για μη ερευνητικούς σκοπούς, η καταστροφή κάθε εί¬ 
δους ζώνης με φυσική βλάστηση, η καταστροφή των ζω¬ 
ντανών φυτοφρακτών, η αμμοληψία, η αποστράγγιση και 
αποξήρανση ελωδών εκτάσεων, η ρύπανση των υδατικών 
πόρων και η ένταξη έκτασης καταφυγίου άγριας ζωής σε 
πολεοδομικό η ρυμοτομικό σχεδίασμά. Η εκτέλεση έρ¬ 
γων ή εργασιών και ιδίως αλιευτικά έργα, έργα αναδα¬ 
σμού, τουριστικές και βιομηχανικές εγκαταστάσεις, κα¬ 
τασκηνώσεις, λατομεία, μεταλλεία και δρόμοι εκτελού- 
νται αφού προηγουμένως έχει υποβληθεί μελέτη 
περιβαλλοντικών επιπτώσεωντύπου Α' και έχει χορηγηθεί 
έγκριση περιβαλλοντικών όρων. Κατ’ εξαίρεση επιτρέπε¬ 
ται η σύλληψη ειδών της άγριας πανίδας και η μεταφορά 
τους προς εμπλουτισμό άλλων καταλλήλων περιοχών 
μόνο από τη Δασική Υπηρεσία. Με απόφασή μας, που θα 
δημοσιευθεί στην Εφημερίδα της Κυβερνήσεως, μπορεί 
να απαγορευτεί ή να τεθούν όροι ή περιορισμοί στην 
άσκηση της αλιείας, γεωργίας, βοσκής, υλοτομίας, χρή¬ 
σης των φυτοπροστατευτικών προϊόντων και της συλλο¬ 
γής και κοπής αρωματικών, βαφικών, αρτυματικών, με¬ 
λισσοκομιών και ανθοκομικών - διακοσμητικών φυτών 
για εμπορικούς σκοπούς. 

4. Η τήρηση της παρούσας ανατίθεται στα όργανα της 
Δασικής Υπηρεσίας, της Ελληνικής Αστυνομίας, της 
Αγροφυλακής, στους Δημοτικούς και Κοινοτικούς υπαλ¬ 
λήλους (άρθρο 289 Ν. Δ. 86/69) και τις Κυνηγετικές ορ¬ 
γανώσεις, οι δε παραβάτες τιμωρούνται μετις ποινές που 
προβλέπονται από τις διατάξεις της Δασικής Νομοθεσίας 
(παρ. 9 και 18 του άρθρ. 287 Ν.Δ. 86/69 και της αριθ. 
414985/29.11.85 (ΦΕΚ 757/Β718.12.85) κοινής απόφασης 
των Υφυπουργού Εθνικής Οικονομίας και Αναπληρωτή 
Υπουργού Γεωργίας «Μέτρα διαχείρισης της άγριας πτη¬ 
νοπανίδας», όπως αυτή τροποποιήθηκε και ισχύει σή¬ 
μερα). 

5. Από τις διατάξεις της παρούσας απόφασης δεν προ- 
καλείταιδαπάνη σε βάροςτου Κρατικού Προϋπολογισμού. 

6. Η ισχύς της παρούσας άρχεται από της δημοσιεύ- 
σεώςτης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 4 Σεπτεμβρίου 2001 

Με εντολή Γ ενικού Γ ραμματέα Περιφέρειας 
Ο Διευθυντής Δασών Ν. Αιτωλ/νίας κ.α.α. 

ΠΑΝΤΕΛΗΣ ΠΑΝΤΑΖΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2043 (2) 

Τροποποίηση ορίων μονίμου καταφυγίου άγριας ζωής 
στις θέσεις Ξεροβούνι και Πέρπιανη Δήμου Πλατάνου, 
Νομού Αιτωλοακαρνανίας, Περιφέρειας Δυτικής Ελ¬ 
λάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του Ν. Δ. 86/69 «Περί Δασικού Κώδι- 
κος». 

2. Τις διατάξεις του Ν.Δ. 996/71 «Περί αντικαταστάσεως 
και συμπληρώσεως διατάξεων τινών του Νομοθετικού 
διατάγματος 86/69 «Περί Δασικού Κωδικός» και κωδικο- 
ποιήσεως». 

3. Τις διατάξεις του Ν. 177/75 «Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69». 

4. Το άρθρο 57, τροποποίηση και συμπλήρωση διατά¬ 
ξεων του Ν.Δ. 86/69 «Δασικός Κώδιξ» (ΦΕΚ 7 τεύχος Α’), 
του Ν. 2637/98 «Σύσταση Οργανισμού Πιστοποίησης 
κ.λ.π.», (ΦΕΚ 200 Τεύχ. Α/1996), με το οποίο τροποποιή¬ 
θηκαν τα άρθρα 253 και 254 του Ν.Δ. 86/69, όπως αυτά 
αντικαταστάθηκαν από τα άρθρα 3 και 4 του Ν. 177/75 
(ΦΕΚ 205Α) 

5. Την αριθμ. 414 985/ 29.11.85 (ΦΕΚ 757/Β/18.12.1985) 
κοινή απόφαση των υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνΰπανίδας», όπως αυτή τροποποιήθηκε με 
τις 366599/16.12.96 (ΦΕΚ 1188/Β/31.12.90) και 294283/ 
23.12.97 (ΦΕΚ 68/Β74.2.98), κοινές αποφάσεις των 
Υπουργών Εθνικής Οικονομίας και Γεωργίας. 

6. Την αριθμ. 83997/3410/31.7.92 Απόφαση του Υπουρ¬ 
γείου Γεωργίας Φ,Ε.Κ. 528 Τεύχος .Β' 17.8.1992 για την 
Ίδρυση μονίμου καταφυγίου θηραμάτων στις θέσεις «Ξε¬ 
ροβούνι» Δη μου Πλατάνου, Νομού Αιτωλ/νίας και την με 
αριθμ. 2742/94/12.1.95 Απόφαση του Νομάρχη Αιτ/νίας 
«Απαγόρευση κυνηγίου ορισμένου χρόνου στην περιοχή 
«Πέρπιανη» Δ. Δ. Χώμορης, Δήμου Πλατάνου» (Φ.Ε.Κ. 43 
τ. Β725.1.95) 

7. Την αριθμ. 89880/1506/31.3.2000 εγκύκλιο του Γενι¬ 
κού Διευθυντή Δασών και Φ.Π. περί «Καταφυγίων Άγριας 
Ζωής». 

8. Τις διατάξεις του Ν. 2218/94 (ΦΕΚ90 Α') «Ίδρυση νο¬ 
μαρχιακής αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση κλπ», όπως αυτές συ¬ 
μπληρώθηκαν με τις διατάξεις του Ν. 2240/94 (ΦΕΚ 153 
Α'), «Συμπλήρωση διατάξεων για την Νομαρχιακή αυτοδι¬ 
οίκηση κλπ.». 

9. Τις διατάξεις του Ν. 2503/97 (ΦΕΚ 107/Α) «Διοίκηση, 
Οργάνωση, Στελέχωση της Περιφέρειας κλπ». 

10. Την αριθ. 186 Γ. Γ./30.6.1998 (ΦΕΚ 727/Β/98) Από¬ 
φαση Γ ενικού Γ ραμματέα της Περιφέρειας Δυτικής Ελ¬ 
λάδος «Άσκηση αρμοδιοτήτων Γ ενικού Γ ραμματέα Περι¬ 
φέρειας Δυτικής Ελλάδος επί θεμάτων ΔΑΣΙΚΩΝ και με¬ 
ταβίβαση του δικαιώματος υπογραφής σε 
Προϊσταμένους Υπηρεσιακών Μονάδων της Περιφέρει¬ 
ας». 

11. Την αριθμ. 1794/ 10.7.2001 ΕΚΘΕΣΗ - ΕΙΣΗΓΗΣΗ 
Της Δασολόγου Μαγδαληνής Σχίζα, με την τελική πρότα¬ 
ση, για την ανάγκη τροποποίησης των ορίων του καταφυ¬ 


γίου άγριας ζωής στις θέσεις «Ξεροβούνι και Πέρπιανη» 
Δήμου Πλατάνου, του Νομού Αιτωλ/νίας της περιφέρειας 
μας, για τους λόγους που αναλυτικά αναφέρονται σ’ αυ¬ 
τήν, αποφασίζουμε: 

1. Τροποποιούμε τα όρια του μονίμου καταφυγίου 
άγριας ζωής στη θέση Ξεροβούνι, περιφέρειας Δήμου 
Πλατάνου, του Νομού Αιτωλοακαρνανίας και αυξάνουμε 
την έκταση του κατά εμβαδόν 3.360 στρ., (από 13.000 σε 
16.360 στρέμματα), το οποίο είναι απαραίτητο για τη δια¬ 
τροφή, διαχείμανση, αναπαραγωγή και τη διάσωση των 
ειδών της άγριας πανίδας και αυτοφυούς χλωρίδας που 
αποτελούν αντιπροσωπευτικό δείγμα τύπου βιοτόπου, 
και για την επιβίωση αυτών. 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από τη Διεύθυνση Δασών 
1:50.000 σχεδιάγραμμα, που επισυνάπτεται στην παρού¬ 
σα, ορίζεται ως εξής: 

Αρχίζει απάτη διασταύρωση της 24ης επαρχιακής οδού 
στο τμήμα από Πλάτανο προς Άγιο Δημήτριο, με το δρό¬ 
μο προς Περίστα όπου και η εκκλησία του Αγίου Γεωργί- 
ου. Από το σημείο αυτό, το όριο ακολουθεί την κορυφο- 
γραμμή κατευθυνόμενο βόρεια προς τη θέση «Φτέρη», 
συναντά πάλι τον δρόμο προς Περίστα στον δεύτερο 
ελιγμό, τον οποίο και ακολουθεί μέχρι σημείο κάτω από 
τον αυχένα της Αγίας Σωτήρας. Κάμπτεται ευθεία προς 
τα πάνω, διέρχεται από τον αυχένα, συναντά πάλι τον 
δρόμο προς Περίστα και τον ακολουθεί μέχρι τη θέση 
«γήπεδο», κοινότητας Περίστας. Από εκεί ακολουθεί πρό¬ 
χειρο δρόμο χρησιμοποιούμενο ως παράκαμψη της Περί¬ 
στας από βαριά χωματουργικά μηχανήματα. Φθάνει στη 
θέση «Πυργούλι» πάνω από την Περίστα, κάμπτεται προς 
τα κατάντη, διέρχεται από το υδραγωγείο του χωριού και 
φθάνει στη θέση «Γούρνες». Ακολουθεί το ρέμα προς τα 
κατάντη και συναντά το δρόμο προς Διπλάτανο, τον οποίο 
και ακολουθεί. Στον πρώτο ελιγμό κοντά στη θέση «Κου- 
τσουπιά», στρέφει δεξιά προς Ν.Α. κατεύθυνση ακολου¬ 
θώντας βατό μονοπάτι μέχρι το «Καστανόρεμα», θέση 
«Σπηλιά Ντίκα», και συνέχεια προς τα ανάντη μέχρι τον 
αυχένα κοντά στο «Χάνι Λιόλιου» και στη θέση «Παλιόχα- 
νο»,απ’ όπου διέρχεται και ο επαρχιακός δρόμος. Από τη 
θέση «Παλιόχανο» ακολουθεί Ανατολικά την κορυφο- 
γραμμή μέχριτο ύψωμα «Τρίκορφο» (1297 μ. υψόμετρο), 
διερχόμενο από τις τοποθεσίες «Παλιόστανη -Βριζοχώ- 
ραφα».Από κει διέρχεται από τις θέσεις «Σπηλιά -Κοτρώ- 
νι» και συναντά το Μέγα Ρέμα (Μάη-Ρέμα), το οποίο ακο¬ 
λουθεί προς τα κατάντη και συναντά τον δρόμο από Πλά¬ 
τανο προς Χώμορη. Ανεβαίνει τον δρόμο αυτό και 
συναντά την 24η επαρχιακή οδό, την οποία ακολουθεί, 
διερχόμενο από τις θέσεις «Βροχοτίνι», «Κουρίτες» και 
καταλήγει στην εκκλησία Άγιος Γεώργιος στη διασταύ¬ 
ρωση προς Περίστα, όπου και η αφετηρία. 

3. Εντός του καταφυγίου άγριας ζωής απαγορεύεται 
έπ’ αόριστον η Θήρα κάθε θηράματος και κάθε είδους 
άγριας πανίδας, η σύλληψη κάθε είδους της άγριας πανί¬ 
δας για μη ερευνητικούς σκοπούς, η καταστροφή κάθε εί¬ 
δους ζώνης με φυσική βλάστηση, η καταστροφή των ζω¬ 
ντανών φυτοφρακτών, η αμμοληψία, η αποστράγγιση και 
αποξήρανση ελωδών εκτάσεων, η ρύπανση των υδατικών 
πόρων και η ένταξη έκτασης καταφυγίου άγριας ζωής σε 
πολεοδομικό η ρυμοτομικό σχεδίασμά. Η εκτέλεση έρ¬ 
γων ή εργασιών και ιδίως αλιευτικά έργα, έργα αναδα- 

σμού, τουριστικές και βιομηχανικές εγκαταστάσεις, κα¬ 
τασκηνώσεις, λατομεία, μεταλλεία και δρόμοι εκτελού- 
νται αφού προηγουμένως έχει υποβληθεί μελέτη περι¬ 
βαλλοντικών επιπτώσεων τύπου Α' και έχει χορηγηθεί 
έγκριση περιβαλλοντικών όρων. Κατ’ εξαίρεση επιτρέπε¬ 
ται η σύλληψη ειδών της άγριας πανίδας και η μεταφορά 
τους προς εμπλουτισμό άλλων καταλλήλων περιοχών μό¬ 
νο απάτη Δασική Υπηρεσία. Με απόφασή μας, που θα δη- 
μοσιευθεί στην Εφημερίδα της Κυβερνήσεως, μπορεί να 
απαγορευτεί ή να τεθούν όροι ή περιορισμοί στην άσκη¬ 
ση της αλιείας, γεωργίας, βοσκής, υλοτομίας, χρήσης 
των φυτοπροστατευτικών προϊόντων και της συλλογής 
και κοπής αρωματικών, βαφικών, αρτυματικών, μελισσο¬ 
κομιών και ανθοκομικών -διακοσμητικών φυτών για 
εμπορικούς σκοπούς. 

4. Η τήρηση της παρούσας ανατίθεται στα όργανα της 
Δασικής Υπηρεσίας, της Ελληνικής Αστυνομίας, της Αγρο¬ 
φυλακής, στους Δημοτικούς και Κοινοτικούς Υπαλλήλους 
(άρθρο 289 Ν. Δ. 86/69) καιτις Κυνηγετικές οργανώσεις, οι 


δε παραβάτες τιμωρούνται με τις ποινές που προβλέπονται 
από τις διατάξεις της Δασικής νομοθεσίας (παρ. 9 και 18 
του άρθρ. 287 Ν.Δ. 86/69 και της αριθμ. 414985/29.11.85 
(ΦΕΚ 757/Β /18.12.85) κοινής απόφασης των Υφυπουργού 
Εθνικής Οικονομίας και αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας», όπως αυ¬ 
τή τροποποιήθηκε και ισχύει σήμερα). 

5. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού προϋπολογι¬ 
σμού. 

6. Η ισχύς της παρούσας άρχεται από της δημοσιεύσε- 
ωςτης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 4 Σεπτεμβρίου 2001 

Με εντολή Γ ενικού Γ ραμματέα Περιφέρειας 
Ο Διευθυντής Δασών Ν. Αιτωλ/νίας κ.α.α. 

ΠΑΝΤΕΛΗΣ ΠΑΝΤΑΖΗΣ 

Αριθ. 17299 (3) 

Σύσταση Δημοτικού Νομικού Προσώπου στο Δήμο Ν. Κα- 
ζαντζάκη Ν. Ηρακλείου με την επωνυμία «Δημοτικός 
Οργανισμός Αθλητισμού Πολιτισμού και Νεολαίας Δή¬ 
μου Ν. Καζαντζάκη. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203 του ΠΔ 410/95 (ΦΕΚ 
231 Α') 

2. Την αριθ. 339/01 απόφαση του Δ.ΣΝ. Καζαντζάκη για 
τη σύσταση Δημοτικού Οργανισμού Αθλητισμού Πολιτι¬ 
σμού και Νεολαίας. 

3. Το αριθ. 3616/1.8.2001 έγγραφο του Δήμου Ν.Καζα¬ 
ντζάκη, αποφασίζουμε: 

Α. Συνιστούμε δημοτικό νομικό πρόσωπο στο Δήμο Ν. 
Καζαντζάκη Ν. Ηρακλείου με την επωνυμία «Δημοτικός 
Οργανισμός Αθλητισμού Πολιτισμού και Νεολαίας Δήμου 
Ν. Καζαντζάκη». 

Β. Σκοποί του ανωτέρω Νομικού προσώπου είναι: 

1. Η καλλιέργεια των ευγενών αθλητικών ιδεωδών και η 
συμβολή του στην καταπολέμηση της βίας στους αθλητι¬ 
κούς χώρους. 

2. Η ανάπτυξη του μαζικού αθλητισμού με τη δημιουρ¬ 
γία ευκαιριών άθλησης για όλους τους δημότες. 

3. Η συμβολή στην επιστημονική αναβάθμιση της γνώ¬ 
σης για τον αθλητισμό και τα διάφορα αγωνίσματα, με τη 
διοργάνωση σεμιναρίων, διαλέξεων, αθλητικών ακαδη- 
μιών κ.λ.π. 

4. Η δημιουργία και λειτουργία αθλητικών κέντρων, γυ¬ 
μναστηρίων, γηπέδων με στόχο τη δυνατότητα προσφο¬ 
ράς για άθληση σε όλους τους δημότες. 

5. Η δημιουργία και λειτουργία κέντρου Νεότητας. 

6. Η συντήρηση και η φροντίδα των αθλητικών εγκατα¬ 
στάσεων και η ανέγερση νέων σε χώρους που η χρήση 
τους παραχωρείται σε αυτό. 

7. Η οργάνωση αθλητικών εκδηλώσεων όλων των αθλη¬ 
τικών τμημάτων, σε συντονισμό με τα αντίστοιχα σωμα¬ 
τεία. 

8. Η συνεργασία και η βοήθεια σε όλους αθλητικούς φο¬ 
ρείς (σωματεία ενώσεις κλπ) 

9. Η δημιουργία δυνατοτήτων ανάπτυξης αθλητικού 
τουρισμού σε συνεργασία με κρατικές υπηρεσίες ΕΟΚ, 
Ο.Τ.Α., επιχειρηματικούς και αθλητικούς φορείς. 

10. Η διερεύνηση και κάλυψη αναγκών των νέων της πε¬ 
ριοχής με συμμετοχή των ίδιων των νέων σε συνεργασία 
με τοπικούς και άλλους φορείς. 

11. Η ανάληψη πρωτοβουλιών των νέων σε θέματα εκ¬ 
παίδευσης, απασχόλησης, πολιτισμού, διοργάνωσης εκ¬ 
δηλώσεων και παρεμβάσεων στα κοινωνικά και πολιτιστι¬ 
κά δρώμενα της περιοχής και όχι μόνο, δίνοντας προτε¬ 
ραιότητα στις εξής ενέργειες. 

- Ελεύθερης έκφρασης και παρέμβασης σε ζητήματα 
του δήμου και άλλων φορέων που αφορούν τη νεολαία. 

- Διοργάνωσης εκδηλώσεων πολιτιστικού και κοινωνι¬ 
κού περιεχομένου, εκπαιδευτικών εκδρομών και διαγωνι¬ 
σμών που θα προωθούν την ευγενή άμιλλα και δημιουργι¬ 
κότητα των νέων. 

- Λειτουργίας καλλιτεχνικών και επιμορφωτικών ομά¬ 
δων με σκοπό τη δημιουργική απασχόληση επιμόρφωση 
και ψυχαγωγία των νέων. 


- Δημιουργίας εθελοντικών ομάδων (ενίσχυση του εθε¬ 
λοντισμού και της ανάληψης πρωτοβουλιών από τους νέ¬ 
ους). 

Συμμετοχής σε ευρωπαϊκά προγράμματα και προγράμ¬ 
ματα ανταλλαγής νέων. 

- Δημοσιοποίησης και δικτύωσης με άλλες οργανώσεις 
και φορείς νεολαίας. 

Νομοθετική κατοχύρωση του συμβουλίου νεολαίας ως 
θεσμού συμμετοχής και διεκδίκησης. 

Γ. Διοίκηση Οργανισμού 

Το Δη μοτικό Ν ομικό Π ρόσωπο διοικείται από 7μελές Δι¬ 
οικητικό Συμβούλιο που αποτελείται από: 

1. ΤονεκάστοτεΔήμαρχο ή άλλο αιρετό μέλος ή μη που 
ορίζεται από αυτόν ως Πρόεδρο. 

2. Δύο (2) δημοτικούς συμβούλους, που ορίζονται με 
τους αναπληρωτές τους, με απόφαση του Δημοτικού 
Συμβουλίου. 

3. Ένα (1) Δημότη ή κάτοικο που έχει ανάλογη επαγ¬ 
γελματική ή κοινωνική δράση ή ειδικές γνώσεις σε ανάλο¬ 
γους τομείς σύμφωνα με το σκοπό του Νομικού Προσώ¬ 
που και ορίζεται με τον αναπληρωτή του, από το Δημοτι¬ 
κό Συμβούλιο. 

4. Ένα εκπρόσωπο νεολαίας του Δήμου. 

5. Ένα εκπρόσωπο των πολιτιστικών φορέων - συλλό¬ 
γων του Δήμου. 

6. Ένα εκπρόσωπο των αθλητικών σωματείων του δή¬ 
μου μας που ορίζεται μαζί με τον αναπληρωτή του με από¬ 
φαση του Δημοτικού Συμβουλίου. 

Η θητεία των μελών του Διοικητικού Συμβουλίου του 
Δημοτικού Οργανισμού Αθλητισμού Πολιτισμού και Νεο¬ 
λαίας ακολουθεί τη δημοτική περίοδο και λήγει πάντοτε 
με την εγκατάσταση του νέου Διοικητικού Συμβουλίου. 

Το Διοικητικό Συμβούλιο στην πρώτη συνεδρίαση μετά 
την συγκρότηση του εκλέγει, μεταξύ των μελών του Αντι¬ 
πρόεδρο και Γραμματέα. 

Τα σχετικά με τις συνεδριάσεις του Διοικητικού Συμ¬ 
βουλίου θέματα (πρόκληση, απαρτία, πρακτικά - λήψη 
αποφάσεων κλπ) ρυθμίζονται από τις διατάξεις του ΔΚΚ 
και τον κανονισμό λειτουργίας του. 

Δ. Πόροιτου ΝΠΔΔ. 

1. Η ετήσια επιχορήγηση του Δήμου μας προς το Νομι¬ 
κό πρόσωπο, ορίζεται στο ποσό των 5.000.000 δρχ. Η επι¬ 
χορήγηση αυτή είναι υποχρεωτική δαπάνη και θα κατα¬ 
βάλλεται στην αρχή κάθε χρόνου. 

2. Έσοδα από κάθε είδους συνδρομές, δωρεές, κληρο¬ 
νομιές, κληροδοσίες κλπ. 

3. Εισπράξεις από το αντίτιμο παρεχόμενων πραγμάτων 
ή υπηρεσιών. 

4. Πρόσοδοι από ίδια περιουσία. 

5. Επιχορηγήσεις του κράτους και κάθε άλλη νόμιμη 
πρόσοδος. Το Δημοτικό Νομικό Πρόσωπο εκπροσωπεί¬ 
ται στα δικαστήρια και κάθε άλλη υπηρεσία από τον Πρό¬ 
εδρο του και αν αυτός απουσιάζει ή κωλύεται από τον 
Αντιπρόεδρο. 

Η ταμειακή υπηρεσία του Νομικού αυτού προσώπου θα 
ενεργείται, σύμφωνα με τις ισχύουσες διατάξεις, από το 
Ταμείο που ενεργεί και την ταμιακή υπηρεσία του Δήμου 
Ν. Καζαντζάκη. 

Σε περίπτωση κατάργησης του Νομικού αυτού Προσώ¬ 
που, η κινητή και ακίνητη περιουσία του περιέρχεται στον 
Δήμο Ν. Καζαντζάκη. 

Ε. ΕΔΡΑ 

Έδρα του ανωτέρω οργανισμού θα είναι ο Δήμος Ν. Κα- 
ζαντζάκη. 

Από την απόφαση αυτή προκαλείται δαπάνη ύψους 
5.000.000 δρχσε βάρος του προϋπολογισμού του Δήμου 
για το παρόν και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 30 Αυγούστου 2001 

Ο Γενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 
-·- 

Αριθ. 10433 (4) 

Σύσταση Νομικού Προσώπου στο Δήμο ΑρχανώνΝ. Ηρα¬ 
κλείου με την επωνυμία «Δημοτικό Στάδιο Αρχανών 
Μαρκομιχελάκιο». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. τις διατάξεις των άρθρων 14 του Ν. 2880/ 2001,198, 
199,200,201 και 203 του Π .Δ. 410/95 και 9 του Ν. 2503/97. 

2. Το γεγονός ότι στη Διοικητική Περιφέρεια του Δήμου 
Αρχανών λειτουργεί το Εθνικό Στάδιο Αρχανών. 

3. Τις αριθ. 72 και 265/ 2001 αποφάσεις του Δημοτικού 
Συμβουλίου του Δήμου Αρχανών «περί προσαρμογής της 
συστατικής πράξης του πιο πάνω Εθνικού Σταδίου», σύμ¬ 
φωνα με τις προαναφερθείσες διατάξεις, αποφασίζουμε: 

1. Συνιστούμε στο Δήμο Αρχανών Νομικό Πρόσωπο, με 
την επωνυμία «Δημοτικό Στάδιο Αρχανών Μαρκομιχελά- 
κιο». 

2. Σκοπός του Νομικού Προσώπου αυτού είναι: 

α) Η υποστήριξη του μαζικού αθλητισμού 

β) Η υποστήριξη του Σωματειακού Αθλητισμού 

γ) Η υποστήριξη και Ανάπτυξη του Σχολικού Αθλητι¬ 
σμού όλων των βαθμιδών 

δ) Η υποστήριξη του Πανεπιστημιακού, Στρατιωτικού 
και Εργοστασιακού Αθλητισμού 

ε) Η υποστήριξη ψυχαγωγικών, πολιτιστικών, επιστημο¬ 
νικών, συνεδριακώνεκδηλώσεων, Διεθνούς, Εθνικού, Πε¬ 
ριφερειακού Νομαρχιακού Επιπέδου και φορέων τοπικού 
χαρακτήρα καθώς και την υποστήριξη ατόμων με ειδικές 
ανάγκες. 

3. Έδρα του Νομικού Προσώπου είναι ο Δήμος Αρχα¬ 
νών. 


4. Πόροι του Ν.Π.Δ.Δ. «Δημοτικό Στάδιο Αρχανών Μαρ- 
κομιχελάκιο» είναι: 

α) Η επιχορήγηση ή κάθε άλλη παροχή του κράτους εί¬ 
τε απευθείας προς αυτό είτε προς το Δήμο Αρχανών για 
το νομικό πρόσωπο. 

β) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

γ) Εισπράξεις από το αντίτιμο των πραγμάτων ή υπηρε¬ 
σιών, που παρέχονται από το νομικό πρόσωπο. 

δ) Κάθε άλλη νόμιμη πρόσοδος 

5. Στην ακίνητη περιουσία του Νομικού Προσώπου, ανή¬ 
κει το κλειστό Γυμναστήριο όπου στεγάζεται αυτό και το 
ανοικτό γήπεδο. 

6. Το συνιστώμενο Νομικό Πρόσωπο διοικείται από 7με- 
λές Διοικητικό Συμβούλιο, το οποίο θα αποτελείται: 

α) Από τέσσερις (4) Δημοτικούς Συμβούλους που ορί¬ 
ζονται από το Δημοτικό Συμβούλιο με τους αναπληρωτές 
τους. 

β) Από τρεις (3) δημότες ή κάτοικοι που έχουν ανάλογη 
επαγγελματική ή κοινωνική δράση ή ειδικές γνώσεις ανά¬ 
λογες με το σκοπό του Νομικού Προσώπου, που ορίζο¬ 
νται επίσης, μετους αναπληρωτέςτους. 

Πρόεδρος του Διοικητικού Συμβουλίου είναι ο Δήμαρ¬ 
χος ή άλλο αιρετό μέλος ή μη ορίζεται από αυτόν. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και γραμματέα. 

Νέα μέλη του Δ.Σ. Ορίζονται όταν κατά τη διάρκεια της 
θητείας κενωθεί η θέση για οποιοδήποτε λόγο 

7. Η θητεία των μελώντου Διοικητικού Συμβουλίου ακο¬ 
λουθεί τη θητεία της δημοτικής αρχής και λήγει πάντοτε 
με την εγκατάσταση του νέου διοικητικού συμβουλίου. 

8. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή, από τον Πρόεδρο και όταν 
απουσιάζει από τον Αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Αρχα¬ 
νών, το ύψος της οποίας δεν μπορεί να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 30 Αυγούστου 2001 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




